เงินบาทเปิด 35.12 อ่อนค่า หลังเฟดส่งสัญญาณขึ้นดบ.
เงินบาทเปิดตลาดเช้านี้อยู่ที่ระดับ 35.12 บาท/ดอลลาร์ อ่อนค่าต่อจากช่วงเย็นวานนี้ที่ปิดตลาดที่ระดับ 35.01 บาท/ดอลลาร์
5 ส.ค. 2558

นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.12 บาท/ดอลลาร์ อ่อนค่าต่อจากช่วงเย็นวานนี้ที่ปิดตลาดที่ระดับ 35.01 บาท/ดอลลาร์
วันนี้เงินบาทอาจยังมีแนวโน้มอ่อนค่าต่อ หลังจากเมื่อคืนนี้ประธานธนาคารกลางสหรัฐ(เฟด) สาขาแอตแลนตา ส่งสัญญาณว่าเฟดพร้อมจะปรับขึ้นดอกเบี้ยนโยบายในช่วงเดือนก.ย.ปีนี้ จึงทำให้ดอลลาร์แข็งค่าขึ้นเมื่อเทียบกับสกุลเงินอื่นๆ ขณะเดียวกันวันนี้แม้จะมีการประชุมคณะกรรมการนโยบายการเงิน(กนง.) แต่ตลาดยังคงคาดว่าในรอบนี้ กนง.จะยังคงดอกเบี้ยไว้ที่ 1.50%
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 35.10-35.30 บาท/ดอลลาร์